text: Første spadestik til fælleshus
  05 december 2011 kl. 17.25
  I dag blev en storstilet ansigtsløftning af bydelen Løget i Vejle sat i gang. Først bygges et nyt fælleshus, så skal de eksisterende blokke renoveres, og så skal omkring 15 penthouse-lejligheder opføres.
  Projektet kommer til at koste 558 millioner kroner og betyder masser af arbejde til håndværkerne de kommende år. 
  Efter planen skal det sidste søm være slået i om fire år. 
  Borgmester Arne Sigtenbjerggaard (V) tog første spadestik. 
  Løget har i adskillige år lidt under ghetto-lignende forhold. Der har været flere påsatte brande, og boliogforeningen AAB har konstant 50-80 lejligheder, som står tomme i bebyggelsen.
  